EkBass/fiwiki-20250220-pages-articles huggingface dataset:
Nickelodeon Kids’ Choice -palkinto

Nickelodeon Kids’ Choice -palkinnot tai pelkät Kids’ Choice -palkinnot jaetaan vuosittain parhaille elokuva-, televisio- ja musiikkialan esiintyjille. Palkinnoista äänestävät Nickelodeon-kaapelikanavan katsojat. Ensimmäiset palkinnot jaettiin keväällä 1988. == Palkintokategoriat == === Elokuvat === * Paras elokuva * Paras mieselokuvanäyttelijä * Paras naiselokuvanäyttelijä * Paras animaatioelokuva * Paras miespuolinen pahisten rökittäjä * Paras naispuolinen pahisten rökittäjä * Paras animaatioääni === Televisio === * Paras televisio-ohjelma * Paras tositelevisio-ohjelma * Paras miespuolinen televisionäyttelijä * Paras naispuolinen televisionäyttelijä * Paras piirretty * Paras animaatioeläinapuri === Musiikki === * Paras yhtye * Paras naislaulaja * Paras mieslaulaja * Paras kappale === Muita kategorioita === * Paras sovellus * Innostavin urheilija * Paras kirja * Paras videopeli * Elämäntyöpalkinto Luokka:Elokuvapalkinnot Luokka:Televisio-ohjelmapalkinnot Luokka:Musiikkipalkinnot Luokka:Yhdysvaltalaiset palkinnot Luokka:Nickelodeon
Ajab Prem Ki Ghazab Kahani

Ajab Prem Ki Ghazab Kahani on vuonna 2009 ilmestynyt intialainen romanttinen komedia, jonka on ohjannut Rajkumar Santoshi. Päärooleja näyttelevät Ranbir Kapoor ja Katrina Kaif. == Juoni == Nuori mies Prem on valmis uhraamaan oman rakkautensa varmistaakseen muiden onnen, ja järjestääkseen unelmiensa tytön naimisiin tämän unelmamiehen kanssa. == Näyttelijät == == Vastaanotto == Box Office India julisti elokuvan ”superhitiksi”. == Soundtrack == == Lähteet == == Aiheesta muualla == * * Luokka:Vuoden 2009 intialaiset elokuvat Luokka:Intialaiset romanttiset komediat Luokka:Hindinkieliset elokuvat
Chapter One

Chapter One on englantilaisen laulaja-lauluntekijä Ella Hendersonin esikoisalbumi, julkaistiin syksyllä 2014. Albumin kappaleita työstivät artistin itsensä lisäksi muun muassa Ryan Tedder, Babyface ja Emeli Sandé. Albumi debytoi Suomen virallisen listan sijalla 37.Musiikkituottajat: Ella Henderson – Chapter One Hendersonin mukaan albumi on kuin päiväkirja. "Halusin, että jokainen kappale selittää jonkin tilanteen, ja seuraava kappale ikään kuin käy läpi sen tilanteen", laulaja kertoi Digital Spylle kesällä 2014. Albumin ensimmäinen single, "Ghost", julkaistiin Isossa-Britanniassa 8. kesäkuuta 2014. Kappale ylsi singlelistan kärkeen sekä Isossa-Britanniassa että Irlannissa. Toinen single, "Glow", julkaistaan 14. syyskuuta 2014. Sen virallinen musiikkivideo ladattiin YouTubeen 8. elokuuta. == Kappaleet == == Arvostelut == * Soundi: Soundi == Lähteet == Luokka:Vuoden 2014 esikoisalbumit Luokka:Brittiläiset soulalbumit Luokka:Brittiläiset popalbumit
Teo Torriatte (Let Us Cling Together)

Teo Torriatte on brittiyhtye Queenin kappale, joka on sävelletty Japania varten. Se ilmestyi vuonna 1976 albumilla A Day at the Races. Levy-yhtiö EMI oli yhteistyössä tekemässä albumia, jonka kappaleet tehtiin Japania kunnioittaen. Kappaleen tuottoa lahjoitettiin Japanin Punaiselle Ristille. Osa kappaleen kertosäkeistöistä lauletaan japaniksi kiitoksesi yhtyeen alkuaikoinaan saamasta suosiosta Japanissa. Luokka:Queenin kappaleet Luokka:Vuoden 1976 kappaleet
Ferdinand II

Ferdinand II voi tarkoittaa ainakin seuraavia hallitsijoita: *Ferdinand II, Leónin kuningas 1157–1188 *Ferdinand II, Aragonian kuningas 1479–1516 (myös Sisilian, Kastilian ja Napolin hallitsija) *Ferdinand II, Napolin kuningas 1495–1496 *Ferdinand II, Itävallan arkkiherttua 1564–1595 *Ferdinand II, Pyhän saksalais-roomalaisen keisarikunnan keisari 1619–1637 *Ferdinand II, Toscanan suurherttua 1621–1670 *Ferdinand II, Molempain Sisiliain kuningas 1830–1859 *Ferdinand II, Portugalin kuningas 1837–1853
Olavi Kaskisuo

Taisto Olavi Kaskisuo (ent. Kräkin, 18. tammikuuta 1942 Tuusniemi – 30. tammikuuta 2024 Lohja) oli suomalainen lehtivalokuvaaja, joka tunnetaan julkisuuden henkilöitä esittävistä valokuvistaan 1960–1980-lukujen aikakauslehdissä. Olavi Kaskisuo oli keskeisiä hahmoja suomalaisen julkkiskulttuurin syntymisessä aikana, jolloin muun muassa iskelmälaulajia, televisiokasvoja ja poliitikkoja alettiin järjestelmällisesti seurata herkullisten jutunaiheiden toivossa. Toinen, Kaskisuon suosima tapa oli sopia kohdehenkilön kanssa etukäteen jutusta ja siihen liittyvistä kuvista. Kaskisuon ideoimia julkisuustemppuja olivat muun muassa laulaja Kristianin tekaistu itsemurha ja riippuminen ristillä, laulaja Salomonin lavastettu hukkuminen sekä Anita Hirvosen ja Harri Piitulaisen häät, jotka myytiin yksinoikeudella Kaskisuon edustamalle lehdelle. Uusia poptähtiä synnytettiin viemällä nuori laulaja Monsieur Mossen ehostettavaksi ja puettavaksi ja sitten Kaskisuon kuvattavaksi jossain erikoisessa paikassa.Kemppainen, Ilona: Paperitähtien loistoa. (Af Enehjelmin kirjan arvio.) Agricola-verkkojulkaisu, Turun yliopisto 17.1.2007. Viitattu 8.6.2014. Monsieur Mosse myös vinkkasi Kaskisuota jutunaiheista työssään kuulemien juorujen perusteella. Kaskisuo tunnettiin Dannyn ja muiden D-tuotannon artistien vakiokuvaajana jopa niin, että muilla kuvaajilla oli vaikeuksia päästä heitä kuvaamaan. Tästä hyvästä Suomen lehtikuvaajat valitsivat Dannyn ”Vuoden sitruuna 1968” -palkinnon saajaksi, ironisena tunnustuksena tämän ”ponnisteluista lehtikuvaajain työn vaikeuttamiseksi”.Taidegalleria: Vuoden 1968 Sitruuna. Danny.fi. Viitattu 7.6.2014. 1960-luvun loppupuolella Kaskisuo oli mukana seitsemän lehtikuvaajan perustamassa Finnseven-osuuskunnassa, jolla oli yhteinen studio ja kuvatoimisto. Finnsevenin muut jäsenet olivat C. G. Hagström, Timo Kirves, Aulis Nyqvist, Kristian Runeberg ja Seppo Saves sekä vuoden verran Caj Bremer, jonka tilalle tuli Martti Brandt. Vuonna 2006 Nina af Enehjelm koosti Kaskisuon valokuvista ja tarinoista kirjan Poppareita, sankareita ja kaunottaria: Olavi Kaskisuo ja Suomen julkkishistorian villit vuodet (Minerva 2006).Poppareita, sankareita ja kaunottaria: Suomen julkkishistorian villit vuodet. Minerva-kustannus 2006. Viitattu 8.6.2014. ==Lähteet== Luokka:Suomalaiset valokuvaajat Luokka:Vuonna 1942 syntyneet Luokka:Vuonna 2024 kuolleet
Ystävyyden silta (Brasilia–Paraguay)

Ystävyyden silta (, ) on Paranájoen ylittävä kaarisilta, joka yhdistää Foz do Iguaçun (Brasilia) ja Ciudad del Esten (Paraguay) kaupungit. Silta on 552,4 metriä pitkä ja rakennettiin vuosina 1960–1965. ==Lähteet== Luokka:Kaarisillat Luokka:Brasilian ja Paraguayn raja Luokka:Brasilian liikenne
RND

RND tai Rnd voi tarkoittaa ainakin seuraavia asioita: *Nenäpäivä () *Rassemblement national démocratique, algerialainen puolue *Satunnaisluku ()
Vickers

Vickers voi tarkoittaa ainakin seuraavia asioita: * Vickers, entinen brittiläinen monialayritys, joka oli erikoistunut metalli-, ase-, lentokone- ja meriteollisuuteen ** Alvis Vickers ** Vickers-Armstrongs ** Vickers Limited ** Vickers, Sons and Company ** Vickers, Sons and Maxim ==Henkilöt== *Edward Vickers, brittiläinen liikemies *Jon Vickers, kanadalainen tenorilaulaja *Steve Vickers, kanadalainen jääkiekkoilija ==Lentokoneet== * Vickers Valiant, pommikone * Vickers VC10, matkustajalentokone * Vickers Viscount, matkustajalentokone * Vickers Wellesley, pommikone * Vickers Wellington, pommikone ==Muita merkityksiä== * Vickers .50" Mk III -ilmatorjuntakonekivääri * Vickers 6-ton, panssarivaunu * Vickers-Berthier, pikakivääri * Vickers- kovuus, kovuuden mittaustapa * Vickers Vigilant, panssarintorjuntaohjus
Amvrosijivka

Amvrosijivka (; ) on Itä-Ukrainan Donetskin alueen kaakkoisosassa sijaitseva kaupunki ja Amvrosijivkan piirin hallintokeskus. Ukrainan tilastokeskuksen arvion mukaan kaupungissa oli vuoden 2013 alussa 18 832 ja koko piirissä 45 508 asukasta. Amrosijivkan kaupunki sijaitsee noin 20 kilometriä Venäjän Rostovin alueen rajan luoteispuolella; rajalla on kansainvälinen, Ukrainan rajavartiolaitoksen ylläpitämä Uspenkan rajanylityspaikka. Ainakin toukokuun lopulla ja kesäkuun 2014 alussa seudulla oli Ukrainan hallitusvaltaa vastustavia ja yleistä järjestystä häiritseviä ja Venäjä-mielisiä aseistettuja separatisteja (terroristeja), joita maan turvallisuusviranomaiset pyrkivät riisumaan aseista.Infografika: ATO v Donbasse: pozitsii ukrainskih silovikov i terroristov 26.5.2014, tietotoimisto LIGABiznesInform, liga.net, viitattu 8.6.2014, == Lähteet == ==Aiheesta muualla== *Kaupungin perustietoja Ukrainan parlamentin sivustolla (rada.gov.ua) *Amvrosijivkan piirin sivusto (amvr- sovet.com.ua) *Kaupunkiin keskittynyt sivusto (amvrosievka.dn.ua) Luokka:Donetskin piiri Luokka:Donetskin alueen kaupungit
Mannerheim-ristin ritareiden muistomerkki (Salo)

Mannerheim-ristin ritareiden muistomerkki on muistomerkki, joka sijaitsee Salossa Sibeliuspuistossa. Muistomerkki on Hajalasta löytynyt luonnonkivi, johon on laitettu pronssinen laatta ja laattaan on laitettu kolmen salolaisen Mannerheim-ristin saajan eli Hans Olof von Essenin, Eino Laisin ja Urho Lehtovaaran nimet. Muistomerkki on paljastettu 7. kesäkuuta 2014 ja paljastuspuheen piti tasavallan presidentti Sauli Niinistö. == Lähteet == == Aiheesta muualla == *Salon Mannerheim-ristin ritareille muistomerkki Salon Sibelius-puistoon. (pdf) Luokka:Salon patsaat ja veistokset
Kaitila (yritys)

Kaitila Oy oli orimattilalainen trikoovaatteiden ja -asusteiden valmistaja, joka toimi vuodesta 1924 vuoteen 1986. Suurimmillaan vuonna 1974 se työllisti 840 ihmistä ja oli Suomen Trikoon jälkeen maan toiseksi suurin trikoovalmistaja. Kaitilan näkyvimpiä tuotemerkkejä olivat Kaitex-alusvaatteet ja Kaisport-vapaa-ajanasut. Yritys sai alkunsa vuonna 1924, kun Bertta Kaitila perusti Orimattilan Mallusjoelle Kaitilan Kotikutomon, jossa teki käsikoneilla villapaitoja ja -takkeja aluksi yksin, mutta parin vuoden kuluttua jo viidentoista työntekijän voimin. Sotien aikana yritys muutti isompiin tiloihin Orimattilan kirkonkylään ja muutti nimekseen Kaitilan Kutomo Oy. Bertta Kaitilan kuoltua 1954 toimitusjohtajaksi tuli hänen poikansa Pauli Kaitila. Päätuotteiksi muodostuivat trikoiset alusvaatteet ja paksummat neuleet. 1960-luvulla tehdasta Orimattilassa laajennettiin useaan otteeseen ja tuotantoa laajennettiin myös Kuusankoskelle ja Kouvolaan. Anna-Liisa Kajakosken suunnittelemasta Kaisport-vapaa-ajanmallistosta tuli yhtiön yksi menestystuote. Trikootuotteiden ja neuleiden tavaramerkki oli Kaitex, ja ne edustivat noin 80 prosenttia myynnistä. 1970-luvun alussa Kaitila Oy:ksi muuttunut yritys laajensi Jap Oy:ltä vapautuneeseen tehtaaseen Luumäelle ja vietti 1974 viisikymmenvuotisjuhliaan kunniavieraina tasavallan presidentti Urho Kekkonen sekä kauppa- ja teollisuusministeri Jermu Laine. Pauli Kaitila sai teollisuusneuvoksen arvon 1975.Teollisuusneuvokset, Kansallisbiografia. Viitattu 8.6.2014. Nopeasti kasvaneen yrityksen käänne huonompaan tuli vuosikymmenen lopulla perustetun oman 16 myymälän vähittäiskauppaketjun myötä. Se osoittautui tappiolliseksi ja lopetettiin 1982, jolloin myös Suomen korkeat työvoimakustannukset olivat alkaneet purra kaikkeen suomalaiseen tekstiiliteollisuuteen. Vuonna 1986 huippuvuosista työntekijämäärältään puolet pienentynyt yhtiö ajautui konkurssiin. Teollisuusneuvos Pauli Kaitila piti Orimattilan Sanomien haastattelussa joulukuussa 1986 konkurssin syinä työvoimakustannusten lisäksi pankkien löysää rahapolitiikkaa ja yhä korkeampia korkoja. Anna-Liisa Kajakosken lisäksi muita Kaitilan käyttämiä vaatesuunnittelijoita olivat Mosaik-mallistollaan menestynyt Riitta-Liisa Lehto sekä Helka Partanen, Kaarina Koponen, Liisa Aumo, Liisa Vesterinen, Carita Korolainen, Eila Vainio ja Päivi Lampola. ==Lähteet== ==Aiheesta muualla== * *Kaitilan takki Suomen Hiihtomuseon kokoelmissa Luokka:Entiset suomalaiset teollisuusyritykset Luokka:Entiset suomalaiset vaatetusalan yritykset Luokka:Orimattilalaiset yritykset
Brittiläinen 20. erillinen jalkaväkiprikaati

Brittiläinen 20. erillinen jalkaväkiprikaati oli Britannian armeijan yhtymä toisessa maailmansodassa. == Historia == Prikaati perustettiin Aldershotin alueella 22. huhtikuuta 1940. Ranskan taisteluihin se liitettiin vuonna 1940 osaksi 1. panssaridivisioonaa. Prikaati puolusti 22.-23. toukokuuta Boulognea, josta se evakuoitiin takaisin BritteinsaarilleEllis, L. F., s. 159. Paluun jälkeen prikaati liitettiin itäiselle alueelle ja edelleen Lontoon suojaksi.Joslen s. 262 Prikaati muutettiin 15. syyskuuta 1941 5. kaartin panssariprikaatiksi Kaartin panssaridivisioonaan, millä nimellä se osallistui Normandian maihinnousuun ja Ranskan, Belgian ja Alankomaiden vapauttamiseen sekä Saksan valtaukseen. ==Komentajat== Prikaatinkomentajina olivat: * prikaatikenraali Oliver Leese 22. huhtikuuta - 9. toukokuuta 1940 * prikaatikenraali William Augustus Fitzgerald Lane Fox-Pitt 10. - 23. toukokuuta 1940 == Organisaatio == Seuraavat joukko-yksiköt kuuluivat prikaatiin: *II pataljoona/Krenatöörikaarti () *II pataljoona/Walesiläiskaarti () *V pataljoona/Uskolliset () 24. huhtikuuta 1940 - 22. toukokuuta 1940 *I pataljoona/Pohjois-Norfolkin rykmentti () 22. heinäkuuta 1940 - 12. syyskuuta 1941 *prikaatin panssarintorjuntakomppania 29. huhtikuuta 1940 - 11. syyskuuta 1941 *275. panssarintorjuntakomppania/69. panssarintorjuntarykmentti () *225. kenttäsairaala () *huolto-osat == Lähteet == * * === Viitteet === Luokka:Yhdistyneen kuningaskunnan sotilasyksiköt toisessa maailmansodassa
Gennadi Gusarov

Gennadi Aleksandrovitš Gusarov (, 11. maaliskuuta 1937 Moskova, Venäjän SFNT – 2. kesäkuuta 2014 Moskova, Venäjä) oli Neuvostoliittoa edustanut jalkapalloilija.http://www.national-football- teams.com/player/39132/Gennadiy_Gusarov.html Gusarov saavutti Neuvostoliiton jalkapallomaajoukkueessa EM-hopeaa Espanjasta 1964.http://fc-tm.ru/arkhiv- novostej/item/3408-skonchalsya-gennadij-gusarov Gusarov kuoli Moskovassa 2. kesäkuuta 2014, 77-vuotiaana. == Lähteet == Luokka:Neuvostoliittolaiset jalkapalloilijat Luokka:Vuonna 1937 syntyneet Luokka:Vuonna 2014 kuolleet
Jukka Wallenius

Jukka Wallenius -nimisiä henkilöitä ovat: * Jukka Wallenius (1919–2000), suomalainen virkamies, Valtion tietokonekeskuksen ylijohtaja * Jukka Tapio ”Waldemar” Wallenius (1948–2021), suomalainen musiikkijournalisti
Hamza Younes

Hamza Younes (, s. 16. huhtikuuta 1986 Monastir) on tunisialainen jalkapalloilija. Hyökkääjänä pelaava Younes edustaa Bulgarian pääsarjassa pelaavaa Botev Plovdivia. ==Ura== Younes siirtyi kasvattajaseurasta US Monastirista CS Sfaxien vuonna 2006. Hän saavutti seurassa menestystä voitettuaan muun muassa CAF Confederation Cupin kahdesti vuosina 2007 ja 2008. Younes siirtyi elokuussa 2011 kolmen vuoden sopimuksella ES Saheliin.Foot- Mercato: Hamza Younes et Haythem Mrabet débarquent à l’Etoile du Sahel tunisienumerique 1.9.2011 Viitattu 8.6.2014 Hänen sopimuksensa kuitenkin purettiin marraskuussa 2011.L'Etoile du Sahel rompt son contrat avec Hamza Younes Kawajri 14.11.2011 Viitattu 8.6.2014 ===Petrolul Ploiești=== Helmikuussa 2012 Younes siirtyi Romaniaan Petrolul Ploieștiin. Hän pelasi avauskaudellaan 13 sarjaottelua ja teki niissä kaksitoista maalia. Younes teki muun muassa heti avausottelussaan Concordia Chiajnaa vastaan kolme maalia. Myös kaudella 2012–2013 Younes onnistui heti avausottelussaan Ceahlăul Piatra Neamţia vastaan tekemään kolme maalia. Hän teki lopulta kauden aikana kolmetoista maalia. Younes voitti myös joukkueen mukana Romanian cupin. Kaudella 2013–2014 hän ehti pelata yksitoista sarjaottelua ja teki niissä yhdeksän maalia, kunnes jätti seuran joulukuussa. ===Botev Plovdiv=== 28\. tammikuuta 2014 Younes siirtyi kolmen vuoden sopimuksella bulgarialaiseen Botev Plovdiviin.Юнес Хамза е футболист на Ботев botevplovdiv.bg 28.1.2014 Viitattu 8.6.2014 Younes teki loppukauden aikana viisi maalia ja onnistui tekemään muun muassa heti avausottelussaan kaksi maalia Ludogoretsia vastaan. ==Maajoukkue== Younes pelasi ensimmäisen maaottelunsa Tunisian paidassa harjoitusottelussa Etelä-Koreaa vastaan 28. toukokuuta 2014.South Korea - Tunisia, 28. May 2014 transfermarkt 28.5.2014 Viitattu 8.6.2014 ==Saavutukset== * CAF Confederation Cup: 2007, 2008 * Tunisian cup: 2009 * Pohjois-Afrikan Cup-voittajien cup: 2009 * Romanian cup: 2013 ==Lähteet== ==Aiheesta muualla== * National Football Teams Luokka:Tunisialaiset jalkapalloilijat Luokka:Vuonna 1986 syntyneet Luokka:Elävät henkilöt
Ivica Brzić

Ivan ”Ivica” Brzić (28. toukokuuta 1941 Novi Sad, Unkarin kuningaskunta – 2. kesäkuuta 2014) oli Jugoslaviaa pelaajaurallaan edustanut serbialainen jalkapalloilija ja jalkapallovalmentaja.http://www.national-football- teams.com/player/25972/Ivan_Brzic.htmlhttp://www.novosti.rs/vesti/sport.294.html:494311-Preminuo- Ivica-Brzic Brzić pelasi 1960- ja 1970-luvuilla. Hän edusti kotimaassaan Novi Sadia, Željezničaria ja Vojvodinaa sekä uransa jälkipuolella Itävallassa Alpine Donawitzia ja VÖEST Linziä. Hän pelasi Jugoslavian maajoukkueessa yhden maaottelun vuonna 1966. Brzić kuoli 2. kesäkuuta 2014, 73-vuotiaana.http://www.diarioinformacion.com/hercules-cf/2014/06/01/fallece- ivan-brzic/1509015.html == Lähteet == Luokka:Jugoslavialaiset jalkapalloilijat Luokka:Jugoslavialaiset jalkapallovalmentajat Luokka:Serbialaiset jalkapallovalmentajat Luokka:Vuonna 1941 syntyneet Luokka:Vuonna 2014 kuolleet
Schaumburg-Lippe

Schaumburg-Lippe oli saksalainen Pyhään saksalais-roomalaiseen keisarikuntaan kuuluva läänitys ja myöhemmin ruhtinaskunta nykyisen Ala-Saksin osavaltion alueella. Läänitys syntyi vuonna 1647 Schaumburgin ruhtinaskunnan hajoamisen yhteydessä. Vuonna 1777 siihen liitettiin Lippe-ruhtinassuvun hallitsema Lippe-Alverdissen niminen läänitys. Schaumburg-Lippe oli läänitys aina vuoteen 1807 asti, jolloin se kohosi ruhtinaskunnaksi ja sitä hallitsi Pyhään saksalais-roomalaiseen keisarikuntaan kuuluva prinssi. Vuodesta 1871 alkaen se oli osa Saksan keisarikuntaa ja muodosti sen pienimmän osavaltion. Se sai lähettää yhden edustajan liittoneuvostoon (Bundesrat) ja yhden valtiopäiville (Reichstag). Vuoden 1868 perustuslain mukaan osavaltiota hallitsi 15-jäseninen lainsäädäntöelin, jonka kymmenen jäsentä valitsi kaupungit tai maaseutupiirikunnat, aatelisto, papisto ja koulutetut luokat saivat kukin yhden edustajan ja ruhtinas sai nimittää kaksi. Kun monarkia vuonna 1918 lakkautettiin tuli Schaumburg-Lippestä Saksaan kuuluva tasavalta; nimeltään Schaumburg-Lippen vapaavaltio (saks. Freistaat Schaumburg-Lippe). Schaumburg- Lippe oli nyt Weimarin tasavallan osavaltio. Natsien noustua valtaan 1933 osavaltion demokraattinen järjestelmä purettiin. Saksan hävittyä Toisen maailmansodan, Schaumburg-Lippe joutui osaksi Brittien miehitysvyöhykettä. Britit päättivät yhdistää Schaumburg-Lippen Preussiin kuuluneen Hannoverin maakunnan sekä osavaltioiden Braunschweigin vapaavaltion ja Oldenburgin vapaavaltion kanssa yhdeksi Ala-Saksin osavaltioksi. Näin Schaumburg-Lippe lakkasi olemasta oma itsenäinen yksikkönsä 1. marraskuuta 1946. Schaumburg- Lippen alue kuuluu pääosin nykyisin Ala-Saksin Schaumburgin piirikuntaan. Schaumburg-Lippe oli sekä pinta-alaltaan (340 km²) että väkiluvultaan (53 277 asukasta vuonna 1939) Saksan pienin osavaltio. Sen pääkaupunki oli BückeburgBritannica: Schaumburg-Lippe ja osavaltiossa sijaitsi vain toinen kaupunki Stadthagen. Kummatkin kaupungit ovat nykyisin osa Schaumburgin piirikuntaa. == Hallitsijat ruhtinaskunnan aikaan == * Yrjö Vilhelm (1807–1860) * Aadolf I (1860–1893) * Yrjö (1893-1911) * Aadolf II (1911-1918) ==Lähteet== Luokka:Saksan entiset valtiot ja valtiomuodostelmat Luokka:Saksan keisarikunta Luokka:Weimarin tasavalta
Ánna Pollátou

Ánna Pollátou (, 8. lokakuuta 1983 Kefaloniá – 17. toukokuuta 2014 lähellä Várdaa) oli kreikkalainen rytminen voimistelija ja olympiamitalisti. Pollátou saavutti Kreikan joukkueessa Sydneyn kesäolympialaisissa 2000 pronssia joukkuekilpailusta.Olympics at Sports-Reference.com Pollátou kuoli 30-vuotiaana 17. toukokuuta 2014 lähellä Várdaa auto- onnettomuudessa.http://www.reuters.com/article/2014/05/17/us-sport-greece- gymnastics-idUSKBN0DX0JW20140517 == Lähteet == * Anna Polatou Bio, Stats and Results Olympics at Sports-Reference.com === Viitteet === Luokka:Kreikkalaiset olympiamitalistit Luokka:Kreikkalaiset rytmiset voimistelijat Luokka:Vuonna 1983 syntyneet Luokka:Vuonna 2014 kuolleet Luokka:Liikenneonnettomuudessa kuolleet
Vasili Blohin

Vasili Mihailovitš Blohin (7. tammikuuta 1895 – 3. helmikuuta 1955) oli neuvostoliittolainen kenraalimajuri, joka toimi NKVD:n pääteloittajana Stalinin vainojen ja toisen maailmansodan aikana. Hänen on arvioitu ampuneen omakätisesti 7 000 puolalaista sotavankia Katynin joukkomurhassa ja ehkä useita tuhansia muita Neuvostoliiton sisäisissä puhdistuksissa. Blohin on Guinnessin ennätystenkirjan mukaan kaikkien aikojen tuotteliain pyöveli.Craig Glenday, Guinness World Records 2010, (Random House Digital, 2010) Hän on eniten yksitellen tehtyjä murhia toteuttanut henkilö maailmanhistoriassa. Tunnettuja Blohinin ampumia ihmisiä olivat Moskovan näytösoikeudenkäynneissä tuomitut korkea-arvoiset neuvostojohtajat sekä marsalkka Mihail Tuhatševski. Samoin Blohinin entiset esimiehet Genrih Jagoda ja Nikolai Ježov heidän menetettyään asemansa. Stalinin kuoleman ja Nikita Hruštšovin valtaannousun jälkeen Blohin erotettiin nopeasti kaikista tehtävistään ja hänen sotilasarvonsa julistettiin menetetyksi. Hän alkoholisoitui vakavasti. Virallisen tiedon mukaan Blohin teki itsemurhan vuonna 1955.The Worlds Bloodiest History, Google booksissa == Lähteet == * Johnsson, Peter: Stalinin murhat Katynissa ja niiden historialliset jälkipelit 1940–2014, suomentanut Kari Klemelä. [Sauvo]: Mansarda, 2014. ISBN 978-952-5664-15-7 (sidottu). Sivut 101–108. === Viitteet === == Aiheesta muualla == * Crime Magazine: The Katyn Massacre * The Commentator: 50 shades of black * Rare Historical Photos: Vasily Blokhin, history’s most prolific executioner * Today I Found Out: The Man Who Personally Executed Over 7000 People in 28 Days, One at a Time * Find a Grave: Vasili Blokhin Luokka:Neuvostoliiton historia Luokka:Venäläiset murhaajat Luokka:Vuonna 1895 syntyneet Luokka:Vuonna 1955 kuolleet
Pekka Niemi (koripalloerotuomari)

Pekka Niemi (s. 1981) on suomalainen koripalloerotuomari.http://www.basket.fi/uutiset/kaikki_uutiset/?x122462=8132012 Tampereella asunut Niemi on valittu Korisliigan vuoden erotuomariksi vuonna 2011. == Lähteet == Luokka:Suomalaiset koripallotuomarit Luokka:Vuonna 1981 syntyneet Luokka:Elävät henkilöt
Tazul Izan Tajuddin

Tazul Izan Tajuddin (s. 1969 Banting) on malesialaissyntyinen säveltäjä, joka on asunut vuodesta 1997 Isossa-Britanniassa. Hänen orkesteri- ja kamarimusiikkiteoksiaan on esitetty eri puolilla maailmaa.The Living Composers Project: Tazul Izan Tajuddin Tajuddin aloitti kitaransoiton itsenäisesti 15-vuotiaana ja säveltämisen 24 vuoden iässä. Hän opiskeli sekä länsimaista taidemusiikkia että malesialaista perinnemusiikkia Universiti Teknologi MARAssa Shah Alamissa vuosina 1988–1991. Lisäksi hän sai sävellysopetusta Leonardo Baladalta ja tutki Iannis Xenakisin musiikkia Juan Pablo Izquierdon johdolla Carnegie Mellon -yliopistossa vuosina 1994–1996. Hän pääsi opinahjoon Malesian kulttuuriministeriön stipendillä ja sai siellä musiikin maisterin arvon. Hän täydensi sävellysopintojaan vielä Martin Butlerin, Michael Finnissyn ja Jonathan Harveyn johdolla Sussexin yliopistossa (1997–2001), jossa hän sai filosofian tohtorin arvon. Tajuddin on johtanut Malesian kansalliskuoroa Kuala Lumpurissa ja tehnyt useita sovituksia sille. Hän on johtanut kokoonpanoja myös Isossa-Britanniassa ja Yhdysvalloissa. Hänelle on myönnetty useita palkintoja ja palkintoehdokkuuksia. == Lähteet == Luokka:Malesialaiset säveltäjät Luokka:Vuonna 1969 syntyneet Luokka:Elävät henkilöt'
Le sette folgori di Assur

Le sette folgori di Assur (”Assurin seitsemän salamaa”) on vuonna 1962 valmistunut italialainen elokuva. Tyylilajiltaan historia-aiheista peplumia edustavan elokuvan on ohjannut Silvio Amadio. Sen pääosia esittävät yhdysvaltalaiset Howard Duff ja Jackie Lane. ==Juoni== Vanhempansa menettänyt kaunis Mirra tuodaan Assyrian kuninkaan Assurbanipalin hoviin Niniveen. Kuninkaan veli Šamaš ihastuu tyttöön, mutta myös Assurbanipal ja Mirra rakastavat salaa toisiaan. Šamašista tehdään Babylonian kuningas ja Mirra lähtee hänen mukaansa. Miehet riitautuvat keskenään neuvonantaja Arbacen juonittelun seurauksena. Arbace tapattaa Šamašin ja babylonialaiset hyökkäävät Assyriaan. Mirra palaa Niniveen, joka tuhoutuu Assurbanipalin suututettua jumalan. ==Näyttelijät== ==Tuotanto ja vastaanotto== Le sette folgori di Assur on kuvattu Cinemascope-laajakangastekniikalla Eastmancolor-väreissä Rooman Cinecittàn studioilla. Siinä käytetään samoja lavasteita kuin samoihin aikoihin tehdyssä Primo Zeglion elokuvassa Io, Semiramide (1963). Silvio Amadion ohjaustyö on näyttävästi toteutettu pukudraama, jonka suhde historiaan on puhtaasti viitteellinen. Sen tarina ei ole kovin kiinnostava ja näyttelijäsuoritukset korkeintaan keskinkertaisia. Elokuvan kohokohta on lopun suuri vedenpaisumus. Se sai kriitikoilta huonon vastaanoton ja tuotti Italiassa melko vaatimattomat 213 miljoonan liiran kassatulot. == DVD- julkaisut == Elokuvan englanninkielinen versio on saatavilla Retromedian laadultaan tyydyttävänä aluekoodittomana DVD:nä. == Lähteet == == Aiheesta muualla == * Luokka:Historialliset elokuvat Luokka:Vuoden 1962 italialaiset elokuvat
Nikolaj Lie Kaas

Nikolaj Lie Kaas [li: ko:s] (s. 22. toukokuuta 1973 Rødovre, Tanska) on tanskalainen elokuva- ja teatterinäyttelijä, joka on menestynyt sekä kotimaassaan että ulkomailla. == Elämäkerta == Nikolaj Lie Kaas syntyi taiteilijaperheeseen: isä Preben Kaas (1930–1981) oli näyttelijä ja äiti Anne Mari Lie Kaas (1945–1989) kirjailija ja näyttelijä. Molemmat vanhemmat tekivät itsemurhan 1980-luvulla. Perheen tragedioista huolimatta Nikolaj pyrki näyttelijänuralle. Jo hänen ensimmäinen roolinsa oli menestys: sivuosa Søren Kragh-Jacobsenin sotaelokuvassa Sankt Petrin pojat (1991) palkittiin sekä Bodil- että Robert-palkinnolla. Seuraava elokuvarooli oli Carl Nielsenin elämäkertaelokuvassa Min fynske barndom (1994). Lie Kaas opiskeli Valtion teatterikoulussa vuosina 1994–1998. Valmistumisensa jälkeen hän oli mukana Dogma-elokuvissa Idiootit (1998), Et rigtigt menneske (2001) ja Rakastan sinua ikuisesti (2002). Varhaisiin menestyselokuviin kuuluivat myös komediat I Kina spiser de hunde (1999) ja Vilkkuvat valot (2000). Kuninkaallisessa teatterissa Lie Kaas esiintyi Peer Gyntin pääroolissa vuonna 2001 ja Ivanhoen pääroolissa 2003. Kansainvälistä menestystä Lie Kaas saavutti Susanne Bierin elokuvissa Rakastan sinua ikuisesti ja Veljekset (2004). Hänen englanninkielisiin rooleihinsa kuuluvat sivuosat elokuvissa The Half Life of Timofey Berezin (2006) ja Enkelit ja demonit (2009), ja ulkomaisista tuotannoista voidaan mainita myös norjalainen televisioelokuva Varg Veum: Kirjoitus seinässä (2010). Dirch Passerin elämäkertaelokuva Dirch – hauska mies (2011) toi hänelle sekä Bodil- että Robert-palkinnon. Robert-palkinnon hän sai myös pääosastaan televisiosarjassa Rikos vuonna 2013. Hän on esiintynyt myös televisiosarjoissa Petos ja Britannia. Lie Kaas on tehnyt myös tanskankielisiä äänirooleja animaatioelokuviin, kuten Karhuveljeni Koda ja Rottatouille. Vuonna 2013 Lie Kaas esitti ensimmäisen kerran Carl Mørckiä, Jussi Adler- Olsenin luomaa poliisihahmoa, rikoselokuvassa Vanki (Kvinden i buret). Hänet nähdään ainakin Osasto Q -sarjan neljässä ensimmäisessä elokuvassa. Lie Kaas avioitui vuonna 2008 Anne Langkilden kanssa, ja heillä on kaksi lasta. Nikolaj Lie Kaasin vanhempi velipuoli Jeppe Kaas on säveltäjä ja näyttelijä. Luokka:Tanskalaiset näyttelijät Luokka:Vuonna 1973 syntyneet Luokka:Elävät henkilöt
Severi Parko

Severi Raimo Kalervo Parko (11. tammikuuta 1932 Somero – 30. toukokuuta 2014 Helsinki) oli Taideteollisen korkeakoulun professori, taidekriitikko ja tietokirjailija. Severi Parko muistetaan erityisesti luennoitsijana ja puhujana. Severi Parko opiskeli Taideteollisessa oppilaitoksessa 1951–1954. Hän toimi taidekriitikkona ja vapaana toimittajana Suomen Sosiaalidemokraatissa 1961–1964. Hän toimi ensin Taideteollisen oppilaitoksen, myöhemmin Taideteollisen korkeakoulun tuntiopettajana 1962–1973, vt. professorina 1973–1976 ja vakinaisena professorina vuoteen 1995. Vaikuttavia olivat varsinkin Parkon muoto-opin luennot, joissa hän käsitteli havainnollisesti aate-, kulttuuri-, taide- ja taideteollisuuden historiaa. Severi Parko toimi useissa taideteollisuuden, muotoilun ja alan koulutuksen luottamus- ja asiantuntijatehtävissä. Hän toimi valtion taideteollisen toimikunnan varapuheenjohtajana 1968–1970 ja jäsenenä 1971–1973 sekä 1980–1985. Parko jäi eläkkeelle vuonna 1994. Kirjallisen tuotantonsa Severi Parko aloitti vuonna 1984 julkaistulla kirjalla Savikuoppa ja kulissi. Hänen kirjansa pohjautuvat muistelmiin, esseisiin ja laajapohjaiseen tietoon. Kunniaistuin ja muita aiheita (1994) sisältää muistelmia ihmisistä ja taideteoksista, sekä näiden yhteyksistä. Esipuheessaan Severi Parko sanoo tehneensä tämän teoksen akateemisen jäähyväisluennon sijasta. Leimasimen jäljessä (2002) hän valottaa niin Ateneumin kuin oman sukunsa historiaa. Elävä malli – muisteluksia, selityksiä ja kuvatekstejä (2008) kertoo siitä, miten Severi Parkosta tuli opettaja. Severi Parko palkittiin Taideteollisen korkeakoulun kunniajäsenyydellä vuonna 2002. Hänen puolisonsa oli vuodesta 1956 sisustusarkkitehti Marja-Liisa Annikki Hurme. Severi Parkon veli on opettaja ja muusikko Tommi Parko.Eija Komu : Tommi Parko, Somero-sivut Severi Parkon äidin isoisä oli Lennart Forstén. == Julkaisut == * * * * * * == Lähteet == Luokka:Taideteollisen korkeakoulun professorit Luokka:Suomalaiset taidekriitikot Luokka:Suomalaiset tietokirjailijat Luokka:Vuonna 1932 syntyneet Luokka:Vuonna 2014 kuolleet Luokka:Suomalaiset professorit
Mäntynakkeli

Mäntynakkeli (Sitta pygmaea) on nakkelien heimoon kuuluva varpuslintu. ==Levinneisyys== Mäntynakkelia tavataan Kanadan lounaisosissa, Yhdysvalloissa ja Meksikossa. Lajin populaatio on hyvin suuri ja runsastuva, ja se on luokiteltu elinvoimaiseksi. ==Lähteet== Luokka:Nakkelit
Ruskopäänakkeli

Ruskopäänakkeli (Sitta pusilla) on nakkelien heimoon kuuluva varpuslintu. ==Levinneisyys== Ruskopäänakkelia tavataan Yhdysvaltain kaakkoisosissa ja Grand Bahamalla. Lajin populaatio on hyvin suuri ja kannankehitys vakaa. Se on luokiteltu elinvoimaiseksi. ==Lähteet== Luokka:Nakkelit
Yunnaninnakkeli

Yunnaninnakkeli (Sitta yunnanensis) on nakkelien heimoon kuuluva varpuslintu. ==Levinneisyys== Yuannaninnakkelia tavataan ainakin Kiinasta ja Intia, jonka Arunachal Pradeshin osavaltiosta lajin esiintymä löydettiin 2014. Lisäksi yunnaninnakkeli esiintyy hyvin todennäköisesti osassa Myanmaria. Lajia on kuvattu paikallisesti yleiseksi, mutta se on vähenemässä elinympäristöjen tuhoutumisen vuoksi. ==Lähteet== Luokka:Nakkelit
Itala Film

Itala Film oli Torinossa vuosina 1905–1919 toiminut italialainen elokuvien tuotantoyhtiö Yhtiön perustivat Carlo Rossi ja William Remmert vuonna 1905 nimellä Carlo Rossi & C. Vuonna 1907 sen toimintaan tuli mukaan Giovanni Pastrone. Rossi lähti vuonna 1908 Roomaan Cinesille ja yhtiö sai nimen Itala Film. Yhtiön johtajana, tuottajana ja teknikkona toimineen Pastronen johdolla Itala Filmistä muodostui yksi maan johtavista tuotantoyhtiöistä. Sen suurimpia menestyksiä olivat André Deedin Cretinetti-komediat, Pastronen ohjaama Troijan hävitys (1911), Pastronen spektaakkelielokuva Cabiria (1914), Bartolomeo Paganon Maciste-elokuvat sekä erikoistehostemies Segundo de Chomónin animaatio Momi näkee unta sodasta (1917). Vuoteen 1918 mennessä yhtiö oli joutunut taloudellisiin vaikeuksiin ja Italian elokuvateollisuuden kriisiytyessä se yhdistettiin epäonniseen Unione Cinematografica Italianaan. Vuonna 1927 Itala Filmin Torinon studio siirtyi Stefano Pittalugan omistukseen. ==Elokuvia== * Lehman on niin kaunis, 1909 * Cretinetti ja ahneuden palkka, 1910 * Troijan hävitys, 1911 * Isä, 1912 * Tiikeri ihmishahmossa, 1913 * Maciste, 1915 * La paura degli aeromobili nemici, 1916 * Tigre reale, 1916 * Momi näkee unta sodasta, 1917 * Gemma di Sant’Eremo, 1918 * La moglie di Claudio, 1918 * Il padrone delle ferriere, 1919 ==Lähteet== Luokka:Italialaiset elokuvayhtiöt
Remix (yhtye)

Remix on porilainen, pääosin viihdemusiikkia soittava yhtye. Alkuvuodesta 2008 toimintansa aloittaneeseen yhtyeeseen kuuluvat laulaja Jouni Herranen, rumpali Juha Jokinen, kitaristi Janne Lintula, kosketinsoittaja Jyri Kallio sekä basisti Antti Kalliokoski. Yhtyeessä on soittanut myös basisti Jyrki "Jyce" Vanhatalo, joka jätti yhtyeen tammikuussa 2010, laulaja Juha Lamminen, joka jätti yhtyeen helmikuussa 2015. Hänen seuraajansa Kristian Huovinen luopui pestistään alkuvuodesta 2017. Yhtye esitti vuoteen 2012 asti lähinnä toisten artistien kappaleita, kunnes he lopulta julkaisivat ensimmäisen itse tekemänsä kappaleen Porin Ässille. Yhtyeen ensimmäinen single, "Isomäen Legenda" julkaistiin digitaalisesti ladattavana helmikuussa 2014. Myöhemmin saman vuoden toukokuussa yhtye julkaisi toisen, kultaa myyneen singlen nimeltään "Sinut tahtoisin luokseni", jolla vierailee yhtyeen lisäksi laulaja Martina Aitolehti. Keväällä 2012 Remix osallistui Bilebändi 2012-kilpailuun, jossa se pääsi semifinaaliin saakka. Vuonna 2015 Remix julkaisi singlen Tehosekoitin- yhtyeen kappaleesta "Hetken tie on kevyt", jolla vierailee laulajina Janne Hurme ja Heidi Mäensivu. Vuonna 2016 julkaistu kappale "Vapauteen" on käännös Nenan 1980-luvun hitistä Irgendwie, irgendwo, irgendwann. Kappaleessa esiintyi vierailijana mentalisti Noora Karma ja sen suomenkieliset sanat on tehnyt Sana Mustonen (Warner Chappel Music). Vuonna 2017 Remix sai viralliset käännösluvat Alan Walkerin maailmanluokan megahitille nimeltä "Faded". Suomeksi kappale kantaa nimeä "Kylmää". Feattaamassa tässä rock-henkisessä versiossa on nouseva porilainen tähti Sara (Sara Lindroos). Suomenkielisen tekstin kappaleeseen kirjoitti Sana Mustonen (Warner Chappel Music). 7\. heinäkuuta 2017 Remix julkaisi itse tekemänsä singlen "Kävelen sun yli", jonka sävelsi ja sanoitti Jouni Herranen ja sen solistivieraana on Tauski. Vuonna 2018 Aki Manninen pyysi Remixiä tekemään hänen kanssaan "Hiljainen Huone" -kappaleen, joka kertoo Mannisen isoisän kuolemasta. Keväällä 2019 Remix julkaisi kappaleen "Pysyvää", jonka sävelsi ja sanoitti yhtyeen kosketinsoittaja Jyri Kallio. Kappale pysyi Spotify :n Suomen viral50 -listalla usean viikon ajan, parhaimmillaan sijalla 14. Vuoden 2020 kesäkuussa yhtyeeltä ilmestyi kappale "Selvästi häiriintyneet", jonka teki yhtyeen solisti Jouni Herrasen. Samaisen vuoden syyskuussa ilmestyi "Vartijat" -niminen kappale, jonka sävelsi ja sanoitti yhtyeen basisti Teemu Ruokoski. Yhtyeen basisti Teemu Ruokoski kuoli marraskuussa 2022 keikkamatkalla.. Uudeksi basistiksi valittiin Antti Kalliokoski Säkylästä. ==Diskografia== Singlet * Isomäen legenda (2012) * Sinut tahtoisin luokseni (2014) * Hetken tie on kevyt (2015) * Vapauteen (2016) * Kylmää (2017) * Kävelen sun yli (2017) * Hiljainen Huone (2018) * Pysyvää (2019) * Selvästi häiriintyneet (2020) * Vartijat (2020) * Mihin tahansa se vie (2021) * Kauanko suru kestää (2021) * Varjoton (2022) * Hyväuskoinen (2023) * Me olimme tuuli (2023) ==Lähteet== Luokka:Suomalaiset yhtyeet
Clas Fredrik Hornstedt

Clas Fredrik Hornstedt (12. helmikuuta 1758 Linköping – toukokuussa 1809 Helsinki) oli ruotsalainen lääkäri ja luonnontutkija. Hornstedt pääsi ylioppilaaksi Uppsalassa 1777. Hän teki luonnontieteellisiä tutkimusmatkoja eri puolille Ruotsia ja Suomea. Vuosina 1783–1785 Hornstedt teki pitkän tutkimusmatkan Azoreille, Etelä-Afrikkaan ja Jaavalle. Hornstedt väitteli lääketieteen tohtoriksi Greifswaldin yliopistossa 1786, väitöskirjan nimi oli Fructus Javæ esculentæ eorumque usus cum diæteticus tum medicus ja se käsitteli Jaavan saarelta löytyviä syömäkelpoisia hedelmiä. Hornstedt valittiin 1787 Drottningholmin linnan luonnontieteellisen kabinetin intendentiksi ja Linköpingin lukion luonnonhistorian lehtoriksi. Kustaa III:n sodan aikana 1788–1890 Hornstedt toimi Ruotsin laivastossa lääkärinä. Vuonna 1796 hänestä tuli Suomenlinnaan sijoitetun laivastoeskaderin lääkäri (amiralitetsmedicus). Suomen sodan aikana Viaporin antautuessa keväällä 1808 Hornstedt joutui venäläisten sotavangiksi ja hänet vietiin Pietariin. Hän oli sitten jonkin aikaa Helsingissä sijainneen venäläisten sotilassairaalan lääkärinä. == Teoksia == Nimellä C. F. Hornstedt: * Anteckningar under en resa till Ostindien åren 1782–1786 ; utg. av Elis Lagerblad. Skrifter, utgiven af Svenska litteratursällskapet i Finland 10. Helsingfors 1888 * Brev från Batavia : en resa till Ostindien 1782–1786. Skrifter utgivna av Svenska litteratursällskapet i Finland 707. Atlantis 2008 == Lähteet == * Svenskt biografiskt lexikon (art av Olle Franzén) : Clas Fredric Hornstedt * Clas Fredrik Hornstedtin elämäkertatiivistelmä Kansallisbiografiassa Luokka:Ruotsalaiset lääkärit Luokka:Ruotsalaiset biologit Luokka:Vuonna 1758 syntyneet Luokka:Vuonna 1809 kuolleet
Ville Mäkinen

Ville Mäkinen on suomalainen basisti, joka soittaa Apulanta-yhtyeessä vuodesta 2014. Hän soitti aiemmin yhtyeissä Bomfunk MC’s, Manzana sekä Flesh Roxon. Mäkinen soittaa sekä bassokitaraa että kontrabassoa. Mäkinen on toiminut myös DJ:nä Tampereella ravintola Doriksessa nimellä MR Willy. == Lähteet == Luokka:Apulanta-yhtyeen jäsenet Luokka:Suomalaiset basistit Luokka:Syntymävuosi puuttuu Luokka:Elävät henkilöt
Talutusnuora

Talutusnuora tai talutushihna tai talutin on koiran tai muun kotieläimen taluttamiseen tarkoitettu väline. Perinteisesti talutusnuora on ollut naru, ketju tai hihna, joka kiinnitetään eläimen kaulapantaan tai valjaisiin ja jonka lenkistä taluttaja pitää kiinni. Myös juuri kävelemään oppineita lapsia saatetaan kodin ulkopuolella pitää valjaissa ja talutushihnassa karkaamisen estämiseksi. Menetelmä jakaa mielipiteitä, koska sitä voidaan pitää lasta alentavana.(vaatii digitilauksen) Suomessa vuonna 2003 voimaan tulleen järjestyslain mukaan koirat on taajamassa pidettävä aina kytkettynä, siis ulkona kuljettaessa taluttimessa. Metsästyslain mukaan koiraa ei saa maaseudullakaan pitää irrallaan ilman maanomistajan tai metsästysoikeuden haltijan lupaa. Lisäksi koira on aina pidettävä kytkettynä tai siten, että se on välittömästi kytkettävissä taluttimeen maaliskuun 1. päivästä elokuun 19. päivään, syynä luonnoneläinten pesimärauhan turvaaminen. ==Kelatalutin== Kelatalutin toimii jousella, joka pitää narun sopivan kireällä. Hihnan/narun ollessa irti koiran kaulapannasta narukela imee narun taluttajan kädessä olevaan koteloon, jossa myös jousi ja kela sijaitsevat. Kelatalutin on Flexi- nimisen saksalaisyrityksen perustajan Manfred Bogdahnin 1970-luvulla tekemä keksintö. Flexi-yhtiöstä on tullut alan markkinajohtaja maailmassa. == Lähteet == == Aiheesta muualla == Luokka:Koirien tarvikkeet
Zlatopil

Zlatopil (, vuoteen 2024 saakka Pervomaiskyi , , vuoteen 1952 saakka Lyhatšove ) on kaupunki Itä-Ukrainassa Harkovan alueella. Zlatopil perustettiin rautatien rakentamisen yhteydessä vuonna 1869 ja se sijaitsee Harkovasta etelään Krimin niemimaalle johtavan Ukrainan rautateiden pääradan varrella, rautateitse noin 88 kilometriä Harkovasta etelään. Tämän suoraan aluehallinnon alaisen kaupungin väkiluvuksi arvioitiin 31 061 (2013). ==Lähteet== ==Aiheesta muualla== *Pervomaiskyin kaupunkiin keskittynyt sivusto (pervomayskiy.com.ua) Luokka:Harkovan alueen kaupungit
Julian Green

Julian Wesley Green (s. 6. kesäkuuta 1995 Tampa, Florida Viitattu 2.7.2014.) on yhdysvaltalainen jalkapalloilija, joka edustaa Saksan 2. Bundesliigassa pelaavaa Greuther Fürthiä. Hän on pelipaikaltaan laitalinkki. Ikäkausimaajoukkueissa Green on edustanut myös äitinsä kotimaata Saksaa, jossa hän on asunut kaksivuotiaasta lähtien. Green valittiin Yhdysvaltain joukkueeseen vuoden 2014 jalkapallon maailmanmestaruuskilpailuihin, ja hän teki maalin turnauksen ensimmäisellä kosketuksellaan neljännesvälieräottelussa Belgiaa vastaan. == Lähteet == Luokka:Yhdysvaltalaiset jalkapalloilijat Luokka:Vuonna 1995 syntyneet Luokka:Elävät henkilöt
Haimustekala

Haimustekala (engl. Sharktopus) on Declan O'Brienin ohjaama tieteiskauhuelokuva vuodelta 2010. == Juoni == Yhdysvaltain laivaston yksikkö Blue Waters on kehittänyt otuksen, joka on puoliksi hai ja puoliksi mustekala. Otuksesta käytetään nimeä S-11. Se pääsee kuitenkin karkaamaan, koska siinä kiinni oleva kaulapanta irtaantuu siitä osuttuaan veneen potkuriin. Peto menee Meksikoon ja alkaa hyökkäillä ihmisten kimppuun Blue Watersin yksikön lähtiessä sen perään. == Rooleissa == == Vastaanotto == Elokuvalla on Rotten Tomatoes-sivustolla 50 prosentin "mätä" arvosana. == Lähteet == Luokka:Vuoden 2010 yhdysvaltalaiset elokuvat Luokka:Yhdysvaltalaiset tieteiskauhuelokuvat Luokka:Elokuvat haista Luokka:Elokuvat hirviöistä Luokka:Yhdysvaltalaiset televisioelokuvat
Lauren Cohan

Lauren Cohan (s. 7. tammikuuta 1982 Cherry Hill, New Jersey, Yhdysvallat) on brittiläis-yhdysvaltalainen näyttelijä. Hänet tunnetaan parhaiten Maggie Greenen roolista televisiosarjassa The Walking Dead, jossa hän on esiintynyt vuodesta 2011 alkaen. Cohan poistui sarjasta vuonna 2018, mutta teki paluun vuonna 2020 sarjan 10. kaudella. Cohanin muihin televisiorooleihin lukeutuvat muun muassa vierailut sarjoissa Chuck, Supernatural ja Vampyyripäiväkirjat. == Filmografia == === Elokuvat === Elokuvat Elokuvat Elokuvat Elokuvat Vuosi Nimi Rooli 2005 Casanova sisar Beatrice 2006 Van Wilder: The Rise of Taj Charlotte Higginson 2008 Float Emily Fulton 2010 Death Race 2 September Jones 2014 Reach Me Kate 2016 The Boy Greta 2016 Batman v Superman: Dawn of Justice Martha Wayne 2017 All Eyez On Me Leila Steinberg 2018 Mile 22 Alice Kerr 2022 Catwoman: Hunted Julia Pennyworth (ääni) === Televisiosarjat === Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Jaksot 2007 Kauniit ja rohkeat The Bold and the Beautiful Forrester Creationsin työntekijä 1 jakso 2007–2008 Supernatural Supernatural Bela Talbot 6 jaksoa 2008 Valentine Valentine Joanna Clay pilottijakso 2009 Life Life Jackie Rolder ”Initiative 38” 2010 Moderni perhe Modern Family vastaanottovirkailija ”Unplugged” 2010 Todistettavasti syyllinen Cold Case Rachel Malone v. 1986 ”One Fall” 2010 CSI: New York CSI: New York Meredith Muir ”Flag on the Play” 2010–2012 Vampyyripäiväkirjat The Vampire Diaries Rose 6 jaksoa 2011 Chuck Chuck Vivian McArthur Volkoff 5 jaksoa 2011–2018, 2020–2022 The Walking Dead Maggie Greene 81 jaksoa 2012 Childrens Hospital Childrens Hospital Lulu Pratt ”British Hospital” 2013 Kova laki: Erikoisyksikkö Law & Order: Special Victims Unit Avery Jordan ”Legitimate Rape” 2014 Archer Archer Juliana Calderon (ääni) 4 jaksoa 2014 Tim & Eric’s Bedtime Stories Tim & Eric’s Bedtime Stories Stephanie ”The Bathroom Boys” 2016 The Mindy Project The Mindy Project Ashley 2 jaksoa 2017 Robot Chicken Robot Chicken Maggie Greene (ääni) ”The Robot Chicken Walking Dead Special: Look Who’s Walking” 2019 Whiskey Cavalier Whiskey Cavalier Francesca ”Frankie” Trowbridge päärooli 2021, 2023 Invincible Invincible Holly 2 jaksoa 2023– The Walking Dead: Dead City The Walking Dead: Dead City Maggie Greene päärooli == Lähteet == == Aiheesta muualla == * Luokka:Englantilaiset näyttelijät Luokka:Vuonna 1982 syntyneet Luokka:Elävät henkilöt
Theodor Förster

Theodor Förster (15. toukokuuta 1910 Frankfurt am Main, Saksa – 20. toukokuuta 1974 Stuttgart, Länsi-Saksa) oli saksalainen fysikaalinen kemisti. Hänen tunnetuin saavutuksensa on Försterin resonanssienergiansiirron () löytäminen vuonna 1946. ==Elämä ja ura== Päästyään ylioppilaaksi Theodor Förster ryhtyi opiskelemaan matematiikkaa ja fysiikkaa Frankfurtin yliopistossa, josta hän valmistui neljän vuoden kuluttua 23-vuotiaana tohtoriksi. Opiskeluaikana hän toimi Karl Friedrich Bonhoefferin laboratoriossa tämän assistenttina. Väitöksensä jälkeen hän siirtyi vuonna 1934 Bonhoefferin perässä Leipzigin yliopistoon. Bonhoefferin alaisuudessa toimiessaan hän pääsi yhteyksiin useisiin aikakauden merkittävimpiin alansa tieteentekijöihin, kuten Peter Debyeen, Werner Heisenbergiin ja Hans Kautskyyn. Förster tuli tunnetuksi muun muassa kirjoituksistaan, jotka käsittelevä orgaanisten yhdisteiden kykyä absorboida valoa, ja hän sai vuonna 1942 professuurin Poznańin yliopistosta Puolasta, joka tällöin oli Saksan miehittämä. Sodan päätyttyä Theodor Förster siirtyi osastopäälliköksi vasta perustettuun fysikaalisen kemian Max Planck -instituuttiin Göttingeniin. Vuonna 1951 Theodor Förster sai fysikaalisen kemian professuurin Stuttgartin yliopistosta, jossa hän toimi kunnes kuoli sydänkohtaukseen vuonna 1974. ==Försterin resonanssienergiansiirto== Göttingenin aikanaan Theodor Förster julkaisi sarjan tieteellisiä kirjoituksia, joissa hän käsitteli energiansiirtoa virittyneeltä niin sanotulta luovuttajamolekyyliltä vastaanottajamolekyylille. Uutta ja poikkeuksellista tässä Försterin energiansiirroksi ja myöhemmin Försterin resonanssienergiansiirroksi nimetyssä prosessissa oli se, ettei energiansiirto perustu virittyneen luovuttajan lähettämään fotoniin ja sen absorptioon vastaanottajamolekyylissä. Sen sijaan vastaanottajamolekyylin sijaitessa tarpeeksi lähellä luovuttajaa voi luovuttajamolekyylin viritystilan purkautuessa vapautuva energia virittää vastaanottajamolekyylin dipoli- dipolivuorovaikutuksen välityksellä. Försterin resonanssienergiansiirron eli lyhyesti resonanssin todennäköisyys riippuu luovuttajan ja vastaanottajan välisestä etäisyydestä ollen kääntäen verrannollinen niiden etäisyyden kuudenteen potenssiin. Försterin säteeksi kutsutaan sitä etäisyyttä luovuttaja- ja vastaanottajamolekyylien välillä, jolla todennäköisyys resonanssi-ilmiöön on 50%. Försterin resonanssienergiansiirto on tärkeä ilmiö muun muassa erilaisissa biologisissa järjestelmissä. Esimerkiksi fotosynteesin ensimmäisessä vaiheessa pigmenttien keräämä valo siirtyy Försterin resonanssienergiansiirrolla klorofyllille. ==Lähteet== Luokka:Saksalaiset kemistit Luokka:Vuonna 1910 syntyneet Luokka:Vuonna 1974 kuolleet
Pergine Valsugana

Pergine Valsugana on kunta Trenton maakunnassa Trentino-Etelä-Tirolin alueella Pohjois-Italiassa . Kaupungin keskiaikainen linna Castel Pergine toimii nykyään hotellina. Kunnan kotisivut == Lähteet == Luokka:Trenton maakunnan kunnat
Sinut tahtoisin luokseni

Sinut tahtoisin luokseni on suomalaisyhtye Remixin kappale. Sen julkaisi Magnum Music yhtyeen toisena singlenä 7. toukokuuta 2014. Kappale oli alun perin tarkoitus julkaista jo 22. huhtikuuta, mutta sen julkaisu viivästyi lopulta kahdella viikolla. "Sinut tahtoisin luokseni" on suomenkielinen versio Cutting Crewn kappaleesta (I Just) Died in Your Arms, jonka lisäksi kappaleella vierailee laulaja Martina Aitolehti. Kappaleelle on tehty myös musiikkivideo, joka julkaistiin videopalvelu YouTubessa kaksi päivää ennen singlejulkaisua. Video kuvattiin 4. ja 5. maaliskuuta 2014 Radisson blu plazassa Helsingissä sekä Cabaretin yökerhossa Porissa. Kappale ei ole toistaiseksi päässyt lainkaan listoille.YouTubessa tämä kappale on saavuttanut huikean 4,5 Miljoonaa katselu kertaa. Maaliskuussa 2024 kappaletta oltiin striimattu kultalevyyn vaadittavat 2 miljoonaa kertaa. ==Kappalelista== Digitaalinen lataus # "Sinut tahdon luokseni" - 4:22 ==Lähteet== Luokka:Vuoden 2014 kappaleet Luokka:Remixin kappaleet Luokka:Martina Aitolehden kappaleet